করোনাভাইরাস: চীন ফেরত নাগরিকদের তালিকা করার নির্দেশ
গত দুই সপ্তাহে চীন থেকে যেসব ব্যক্তি বাংলাদেশে এসেছেন, তাদের তালিকা করতে দেশের সব জেলা প্রশাসক ও পুলিশ সুপার এবং সিভিল সার্জনদের নির্দেশ দেয়া হয়েছে। করোনাভাইরাস আতঙ্কের কারণে মঙ্গলবার স্বাস্থ্য অধিদফতরের ভাইরাস কন্ট্রোলরুম থেকে এই নির্দেশনা দেয়া হয়। সরকারের রোগতত্ত্ব, রোগ নিয়ন্ত্রণ ও গবেষণা প্রতিষ্ঠানের (আইইডিসিআর) এক সংবাদ বিজ্ঞপ্তিতে এ তথ্য জানানো হয়েছে।







এর আগে অধিদফতরে দিকনির্দেশনামূলক এক বৈঠক হয়। বৈঠকে সভাপতিত্ব করেন মহাপরিচালক অধ্যাপক ডা. আবুল কালাম আজাদ। 




বৈঠকে আরও উপস্থিত ছিলেন অতিরিক্ত মহাপরিচালক, পরিকল্পনা ও উন্নয়ন; পরিচালক, রোগ নিয়ন্ত্রণ ও লাইন ডিরেক্টর, সিডিসি এবং পরিচালক, আইইডিসিআর এবং স্বাস্থ্য অধিদফতর ও আইইডিসিআরের অন্যান্য কর্মকর্তা।
বিজ্ঞপ্তিতে জানানো হয়েছে, বুধবার পর্যন্ত বিমানবন্দরে চীন থেকে আগত স্ক্রিনিং করা যাত্রীর সংখ্যা ৩ হাজার ৩৪৮ জন। বিমানবন্দরে সন্দেহজনক রোগী মেলেনি। আইইডিসিআরের হটলাইনে মোট কল সংখ্যা ৫৩। আইইডিসিআরের হটলাইনে করোনাভাইরাস সংক্রান্ত মোট কল সংখ্যা ৯। তবে দেশে করোনাভাইরাস রোগীর সংখ্যা পাওয়া যায়নি।
বিজ্ঞপ্তিতে আরও জানানো হয়, গত কয়েক সপ্তাহ ধরে চীনসহ পৃথিবীর বিভিন্ন দেশে নতুন একটি করোনাভাইরাসের প্রাদুর্ভাব দেখা দিয়েছে। এ সম্পর্কে বাংলাদেশ সরকারের স্বাস্থ্য ও পরিবারকল্যাণ মন্ত্রণালয় সম্পূর্ণ পরিস্থিতি পর্যবেক্ষণ করছে এবং প্রয়োজনীয় ব্যবস্থা নিয়েছে।

গত দুই সপ্তাহে চীন থেকে যেসব ব্যক্তি বাংলাদেশে এসেছেন, তাদের তালিকা করতে দেশের সব জেলা প্রশাসক ও পুলিশ সুপার এবং সিভিল সার্জনদের নির্দেশ দেয়া হয়েছে। করোনাভাইরাস আতঙ্কের কারণে মঙ্গলবার স্বাস্থ্য অধিদফতরের ভাইরাস কন্ট্রোলরুম থেকে এই নির্দেশনা দেয়া হয়। সরকারের রোগতত্ত্ব, রোগ নিয়ন্ত্রণ ও গবেষণা প্রতিষ্ঠানের (আইইডিসিআর) এক সংবাদ বিজ্ঞপ্তিতে এ তথ্য জানানো হয়েছে।